Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi ihmistä kuoli tunnistamattoman ilma-aluksen iskussa Damaskokseen.
Syyria syyttää iskusta Israelia.
Pääministeri Netanjahu: Israel aikoo saavuttaa kaikki sotatavoitteensa -
kansainvälisestä painostuksesta huolimatta.
USA kaatoi veto-oikeudellaan -
Algerian päätöslauselmaehdotuksen Gazan tulitauosta.
"Jotkut turvaneuvoston jäsenet eivät halunneet lauselman menevän läpi."
Tunnistamaton ilma-alus laukaisi ohjuksia -
Syyrian pääkaupunkiin Damaskokseen.
Ainakin kaksi ihmistä kuoli.
Syyrian hallinnon Sana-uutistoimiston lainaama syyrialainen sotilaslähde -
sanoi, että ohjukset laukaistiin Golanin kukkuloiden suunnalta.
Ne osuivat asuinrakennukseen Kafr Sousan kaupunginosassa, -
joka on Iranin hallitsemaa aluetta Damaskoksessa.
Assadin hallinto syytti iskusta Israelia. Israelin puolustusvoimat (IDF)
ei myöntänyt eikä kiistänyt osallisuuttaan iskuun -
TV7:n pyydettyä kommenttia asiaan. On kuitenkin huomionarvoista, -
että täsmäisku tuhosi yhden tietyn asunnon korkeassa kerrostalossa.
Tällaista huippuluokan suorituskykyä on vain harvalla maalla.
Pääministeri Benjamin Netanjahu vieraili -
IDF:n Zikimin lentotukikohdassa.
Hän sai tilannepäivityksen Sky Rider -yksikön komentajalta, -
joka kertoi yksikön ainutlaatuisista kyvyistä ja saavutuksista -
Gazan taisteluissa ja muualla.
Netanjahulle esiteltiin yksikön suorituskykyihin liittyvää välineistöä,-
kuten operaatiojärjestelmiä -
sekä täsmäiskuihin käytettäviä miehittämättömiä ilma-aluksia.
Lisäksi Netanjahu keskusteli reservi- läisten ja muiden sotilaiden kanssa.
Vaikka Israeliin kohdistuu -
huomattavaa kansainvälistä painetta sodan lopettamiseksi, se ei luovuta -
vaan aikoo saavuttaa tavoitteensa, Netanjahu sanoi.
Israeliin kohdistuu huomattavaa sisäistä ja ulkoista painetta -
lopettaa sota ennen kuin kaikkia tavoitteita on ehditty saavuttaa -
sekä solmia sopimus panttivankien vapauttamisesta, maksoi mitä maksoi.
Me olemme valmiit tekemään paljon, jotta panttivankeja saadaan vapaaksi,
mutta ei hinnalla millä hyvänsä. Emme etenkään suostu -
Hamasin harhaisiin vaatimuksiin, jotka tarkoittavat Israelin häviämistä.
Olemme sitoutuneet jatkamaan sotaa, kunnes kaikki tavoitteet on saavutettu:
Hamasin tuhoaminen, kaikkien panttivankien vapauttaminen -
sekä sen takaaminen, ettei Gaza enää koskaan uhkaa Israelia.
Mikään määrä painetta ei tätä muuta.
Netanjahu antoi kommenttinsa sen jälkeen, kun YK:n turvallisuusneuvosto
oli äänestänyt Algerian ajamasta päätöslauselmasta, -
jossa vaadittiin välitöntä tulitaukoa Gazaan.
Päätöslauselmaa kannatti 13 jäsenmaata. Maat olivat Venäjä, -
Kiina, Ranska, Etelä-Korea, Slovenia, Japani ja Sveitsi.
Iso-Britannia pidättäytyi äänestämästä.
Yhdysvallat, jolla on neuvoston pysyväisjäsenenä veto-oikeus, -
äänesti lauselmaa vastaan.
Tämänpäiväinen äänestys edusti vastuutonta toiveajattelua.
Emme voi hyväksyä lauselmaa, joka vaarantaa herkät neuvottelut.
Mutta odotamme yhteistyötä sellaisen tekstin parissa, -
jossa yhteiset huolenaiheemme tulevat huomioiduksi -
ja jonka turvaneuvosto voi hyväksyä väliaikaisen tulitauon pohjaksi -
niin pian kuin on käytännössä mahdollista -
ja joka perustuu kaikkien panttivankien vapauttamiseen.
Väliaikaisen tulitauon saavuttaminen on elintärkeää, -
jotta epätoivoisessa tilanteessa oleville palestiinalaissiviileille -
saadaan toimitettua apua.
Israelin YK-lähettiläs Gilad Erdan toi julki Israelin suuttumuksen siitä, -
että valtaosa turvaneuvoston maista kannatti julkeaa tulitaukovaatimusta, -
jossa ei huomioitu Israelin turvallisuustarpeita -
eikä edes mainittu, saati tuomittu, -
Hamasin 7.10. suorittamaa karmeaa verilöylyä.
Haluatteko todella tulitaukoa? No, Israelkin haluaa tulitaukoa.
Eivät teidän lapsenne -
kaadu taistelussa verenhimoisia terroristeja vastaan, vaan meidän.
Jos Hamas saa jatkaa olemassaoloaan, -
se murhaa yhä uudestaan meidän lapsiamme kylmäverisesti.
Israel tavoittelee kyllä tulitaukoa, mutta se onnistuu vain yhdellä tavalla:
kaikki panttivangit pitää vapauttaa, ja Hamasin on antauduttava.
Kollegat, Algerian tulitauko- päätöslauselma pönkittää jihadisteja -
ja jättää jälleen tuomitsematta Hamasin katalat rikokset.
Palestiinalaishallinnon YK-lähettiläs Riyad Mansour -
tuomitsi Yhdysvaltojen päätöksen -
käyttää veto-oikeuttaan lauselman kaatamiseksi.
Hän vannoi palestiinalaisten jatkavan tulitauon ajamista -
mm. turvallisuusneuvoston hätäkokouksessa.
Uusi hätäkokous on vakavasti otettava vaihtoehto.
Päätämme ajankohdasta, -
olipa kyseessä sitten sama tai uusi versio lauselmasta.
Harkitsemme myös sitä mahdollisuutta, -
että vetoa käyttänyt edustaja kutsutaan -
yleiskokouksen eteen kuultavaksi ja kantaansa puolustamaan.
Yleiskokouksen koolle kutsuminen on automaattinen asia, -
ja se voi tapahtua 10 päivän kuluessa.
Nämä kaikki ovat mahdollisia vaihtoehtoja.
Aiomme jatkaa tapaamisia arabi- ryhmän ja muiden ystävien kanssa.
Keskustelemme heidän kanssaan eri vaihtoehdoista -
ja päätämme sitten seuraavista askelista.
Emme anna periksi ennen kuin tulitauko on toteutunut.
USA:n YK-lähettiläs Linda Thomas-Greenfield -
selitti USA:n päätöstä -
käyttää veto-oikeutta Algerian lauselmaehdotuksen kaatamiseksi.
Hän korosti, että USA:n esittämä vaihtoehtoinen päätöslauselma -
olisi tarjonnut rakentavimman mahdollisuuden edetä asiassa -
aikana, jolloin tulitaukoneuvotteluja käydään kulissien takana.
Hyvää iltapäivää kaikille.
Ehdotin juuri päätöslauselmaa, jonka uskon sopivan meille kaikille.
Päätöslauselmaehdotuksen asiakohdat -
ovat itse asiassa tämän neuvoston 14 jäsenen esiin nostamia.
Ne eivät ole siis vain USA:n ajatuksia.
Ne olivat sellaisia ehdotuksia, joista lähes kaikki neuvoston jäsenet -
ovat käyneet keskustelua joko yksityisesti tai julkisesti.
Nämä ehdotukset -
eivät vaaranna herkässä vaiheessa olevia neuvotteluja, -
vaan voivat luoda perustan kestävälle rauhalle.
Siitä huolimatta meidät pakotettiin äänestykseen, -
joka ei heijastanut tuota yksimielisyyttä.
Saatatte kysyä, miksi niin kävi. Jätän sen teidän harkittavaksenne.
Ehkä jotkut neuvoston jäsenet -
eivät halunneet päätöslauselman läpimenoa:
Jos he olisivat halunneet, -
tämänpäiväistä äänestystä ei olisi tapahtunut.
Olen viime viikkojen aikana tuonut julki -
USA:n huolenaiheita julkisesti ja yksityisesti.
Olemme jättäneet lukuisia muokkausehdotuksia.
Olemme pyytäneet kollegoitamme -
olemaan kiirehtimättä kohti epäonnistumista.
Olemme tarjonneet vaihtoehdon, jonka aiomme valita.
Esittämämme luonnos on eteenpäin katsova päätöslauselma, -
ja aiomme työstää sitä hyvässä uskossa muiden jäsenten kanssa -
varmistaaksemme, että se pääsee maaliviivan yli.
Tällainen prosessi valitettavasti puuttui -
äsken äänestettyä päätöslauselmaa edeltävistä neuvotteluista.
Joten emme anna periksi. Haluamme jatkaa -
työskentelyä neuvoston kanssa tämän ehdotuksen parissa.
Tavoitteena on saada aikaan väliaikainen tulitauko -
niin pian kuin käytännössä on mahdollista.
Sen peruslähtökohtana on, että kaikki panttivangit vapautetaan -
ja että apua saadaan toimitettua avun- tarpeessa oleville palestiinalaisille.
Haluamme toimia oikein, -
jotta saamme luotua oikeanlaiset edellytykset -
turvallisemmalle ja rauhallisemmalle tulevaisuudelle.
Israelin mahdolliseen Rafahiin kohdistuvaan hyökkäykseen liittyen -
Thomas-Greenfield painotti jälleen, -
että Bidenin hallinto vastustaa senkaltaisia hyökkäyssuunnitelmia.
Olen tehnyt selväksi, samoin kuin presidentti ja ulkoministeri, -
että Rafahiin ei tule suorittaa hyökkäystä nykyisissä olosuhteissa.
Pidämme tätä vaatimusta esillä jatkossakin.
Olemme kuulleet, mitä Israel on sanonut.
Se ei ole hyökännyt Rafahiin.
Pidämme yllä painetta sen varmistamiseksi, -
että hyökkäystä ei tapahdu.
Kiitos seurasta!
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua viikon jatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.